RAMALLAH – Amaru amatu n Tuddsa n Weslelli n Falesṭin, Saeb Erakat, « yezɣen s ljehd », ass n lexmis, « addud » n Yiwanaken Yeddukklen ɣef uẓayer agaran n Lquds yettwawedgen, ɣef wakken ay d-tenna tnegga n tɣemsa tafalesṭinit n WAFA.
Deg yiwen n welɣu n tnegga ay d-tessuffeɣ tnegga n WAFA, yenna-d Mass Erekat dakken « anabaḍ amarikani yuɣ, deg tidet, sin n yebriden: aḥettem n tefratin ɣef Yifalesṭiniyen d tiǧǧit n temsalt n Lquds d yezrazaɣen » war ma tbeddel tegnit deg wenrar, yernu d aya ara d-yilin deg leṣlaḥ n wewdag isṛayili.
« War Lquds, acemma ur aɣ-d-yettɣimi, nekkni s Waɛṛaben, » ɣef wakken ay d-iɛeyyen umasay-a ay d-yegren tiɣri i tmura taɛṛabin akken ad sensent taneɣtust n 1980 ay yettwaddmen deg tqacuct n Temɣunt Taɛṛabt ay d-yegren tiɣri i yimaslaḍen n Temɣunt akken ad gezmen assaɣen idiplumatiyen d yiwanaken ara yesgiǧǧen timuhal-nsen ɣer Lquds yettwawedgen.
Timliliyin ay d-yetteddun n Temɣunt Taɛṛabt ad d-ilint ass n ssebt deg Ɛemman, deg Luṛdun, yernu ad ssiwlen deg-sent ɣef ussermed n tneɣtust n uɣanzu, ɣef wakken ay d-yenna.
Aɣtas amarikani n weḥsab n Lquds d tamaneɣt n Isṛayil yessenker-d urfan n Yifalesṭiniyen d lmuja n wezɣan deg umaḍal.
Ass n ttlata, yesɛedda wemni isṛayili yiwen n usenfar n usaḍuf iswi-nnes d assewɛeṛ n tirrin n kra n temnaḍin n Lquds ddaw tnaya taalesṭinit deg ukatar n wemtawa n talwit ay izemren ad d-yili seg-a ɣer sdat. Asaḍuf-a ad ibeddel tabadut « tanɣiwant » n Lquds yernu kra seg yegzumen n temdint-a zemren ad ten-sɣerten d « tiyunin yebḍan » ɣef Lquds.
Asɛeddi n usaḍuf-a yella-d kra kan n wussan deffir wedɣar n useqqamu alemmas n ukabar n Likud (n Benjamin Netanyahu) ɣef yiwet n tneɣtust ay d-yegren tiɣri i tuqqna n tehras n Ugemmaḍ Utrim yettwawedgen ɣer wakal Isṛayili.
kab_Latn kab_Latn kab_Latn kab_Latn kab_Latn kab_Latn kab_Latn